**ПРОГРАМНА СИСТЕМА „АЗ ЩЕ БЪДА УЧЕНИК”**

**за четвърта възрастова група**

**Програмната система** е цялостна концепция за развитие на детето и приобщаване на компетентности по всяко едно образователно направление, чрез подходящи подходи и форми на педагогическо взаимодействие, които са в съответствие със Закона на предучилищното и училищно образование (2016) и Наредба № 5 за държавно образователните стандарти в предучилищно образование. При разработването на настоящата програмна система педагогическия екип се ръководи от Стратегията за развитие на ДГ и визията за:

 **Детето - главната ценност, активен участник.**

 **Детето - различно, уникално и неповторимо, с индивидуални темпове на развитие. Включване на „различното“ дете чрез подкрепа, уважение и толерантност.**

 **Равен старт, равен достъп и качествено образование, съответстващо на потребностите на съвременното дете.**

 **Придобиване на компетентностите по всяко от образователните направления, като се отчитат интересите, възможностите и възрастовите характеристики.**

 **Всяка дейност по образователните направления да осигурява щастливо детство на всяко дете, да изгражда мотивация и увереност в собствените му възможности.**

 **Полагане основите на учене през целия живот, като се осигурява физическо, познавателно, езиково, духовно – нравствено, социално, емоционално и творческо развитие на децата, вземайки предвид значението на играта в процеса на педагогическото взаимодействие.**

**Основна цел на програмната система**: Цялостно развитие на детето и създаване на условия за изява на индивидуалния му потенциал и емоционално благополучие. **Подцели:**

 **1.** Осигуряване на образователен процес, съобразен с образователните направления и образователните ядра, определени от ДОС;

 **2.** Осигуряване на взаимодействие между дейностите, в съответствие със задачите на образователните направления.

 **3.** Приложение на основни и допълнителни подходи и форми на педагогическо взаимодействие, съобразени с възрастта на децата и постигане на компетентностите, определени в ДОС.

 **4.** Активно присъствие на игрови ситуации и игрови подходи в образователния процес по всички образователни направления.

 **5.** Осигуряване баланс между Програмна система и Стратегия за развитие на детската градина поради необходимостта от непрекъснато усъвършенстване и актуализиране.

Основната цел на предучилищното възпитание и целта на програмната система могат да се реализират само при съдържателна системна работа между детската градина и семейството, изградени върху основата на доверие, взаимно разбиране, делови контакти, непрекъснат диалог, зачитане изискванията на родителите за индивидуален подход към техните деца

**Раздел I:Подходи и форми на педагогическото взаимодействие:**

 Педагогическото взаимодействие е процес, насочен към придобиване на съвкупност от компетентности – знания, умения и отношения, необходими за успешното преминаване на детето към училищното образование, утвърждаване на доброжелателно и самоуверено поведение при общуване с връстници и възрастни. **1.Подходи на педагогическо взаимодействие**

 **Личностен подход -** промяна в отношението на възрастните към детето - от обект на въздействие към субект на взаимодействие. Свобода на детето при избор на дейност и партньор в избраната от него дейност. Свобода на детето да променя средата съобразно потребностите си и творческите си интереси.

 **Индивидуален подход -** опознаване индивидуалните особености на детето и тяхното проявление в различни ситуации и в различни периоди от неговото израстване. Дълбоко проникване в постъпките на детето, проучване на неговите интереси и потребности, оценка на външните му възможности.

 **Интегрален подход -**  опознаване на заобикалящата действителност като единно цяло с множество сложни причинни връзки и зависимости. Тематична обвързаност на всички дейности в детската градина с глобални теми. Тематична подчиненост на темите, спираловидно подреждане на целите, преносимост на знанията и уменията, връзка между знания, умения, навици и правила на поведение.

 **Ситуационен подход -**  оптимално съчетаване на планираните цели с конкретните ситуации. Създаване на условия за всяко дете спокойно да се ориентира в конкретната ситуация и да взема правилни решения. Постепенно формиране на умения у децата търпеливо да анализират конкретна ситуация, да степенуват трудностите и да изберат според своя личен опит и знания варианти за решение. Създаване на условия за реална оценка и самооценка на поведението на децата в конкретна ситуация.

**Компетентностен подход -**  процес и резултат на прогнозиране и формиране на качества – знания, умения, отношение,навици. Овладяване на ключови компетенции. Детската градина – общност на учащи се.

 **Други подходи -**  диференциран подход, кооперативно учене , интеркултурно образование, конструктивен подход, креативност и успеваемост, използване на Е-обучение и технологии.

 **2. Форми на педагогическо взаимодействие:**

 При използването на формите на педагогическо взаимодействие, детският учител се съобразява със: степента на развитие на децата в групата, възрастови особености, потребности и интереси за постигане на целта – **цялостно развитие на детето.**

 **Формите за педагогическо взаимодействие в програмната система са:**

**. Основна** - организира се само в учебно време – от 15 септември до 31 май. **.Допълнителна** - провежда се извън времето на педагогическите ситуации, както в учебното, така и в неучебно време.

 **2.1. Педагогическата ситуация**

 Основната форма на педагогическо взаимодействие, която се организира в учебно време и осигурява постигането на компетентностите. Протича предимно под формата на игра. Педагогически ситуации се провеждат по всички образователни направления - български език и литература, математика, околен свят, изобразително изкуство, музика, конструиране и технологии и физическа култура. Чрез нея се интегрират двата процеса – на възпитание и обучение, съобразени с играта и личният предметно-практическият опит на детето в групата. Продължителността на една педагогическа ситуация по преценка на учителя е - от 20 до 30 минути - за четвърта възрастова група.

 **2.2. Допълнителни форми** - организират се ежедневно извън педагогическите ситуации. Чрез тях се разширяват и усъвършенстват отделни компетентности и се допринася за личностното развитие и за разнообразяване живота на децата. Те са незадължителни, нерегламентирани във времето педагогически ситуации:

 - с цяла детска група;

 - с малка детска група;

 - индивидуално с отделни деца.

 Допълнителните форми са свързани и с цялостната организация на деня в детската група. Организират се по преценка на учителя в съответствие с интересите и потребностите на децата.

 **Видове допълнителни форми**: - самостоятелна дейност по избор на детето, дейности организирани от учителя, различни видове игри, състезания, конкурси, екскурзии, спортни празници, тържества, развлечения, наблюдения на обекти от околната среда. В неучебно време се провежда само допълнителни форми на педагогическо взаимодействие

**Раздел II: Разпределяне на формите на педагогическо взаимодействие**

 **1.** Разпределение на педагогическите ситуации – конкретното разпределяне на педагогическите ситуации по образователни направления се осъществява в седмично разпределение. То се разработва преди началото на учебната година от педагогическите екипи по възрастови групи и се утвърждава от директора на детската градина. Съгласно ДОС минималният общ седмичен брой педагогически ситуации по възрастови групи е както следва:

• За четвърта възрастова група – 17

**Механизъм за взаимодействие между участниците в предучилищното образование**

 **Принципи на взаимодействие** – взаимно доверие, уважение на различията, хуманизъм и толерантност, равнопоставеност, прозрачност, информираност, ангажираност, отговорност, демократичност, диалог, подкрепа без предразсъдъци, положителна нагласа.

 **1. Сътрудничество и взаимодействие между детска градина и семейство** е от значение за адаптирането на детето към правилата на образователната институция и за развиване на самоувереност и чувство за принадлежност. Постига се на две нива - ниво група и на ниво детска градина.

 **1.1.Основни форми на сътрудничество и взаимодействие са:**

 **1.1.1. Индивидуални форми на сътрудничество** – провежда се по договаряне, по инициатива на родители и учители.

**.Индивидуални разговори**

 – обмен на идеи още преди приема на детето и при постъпване с опознавателна цел - --информативен разговор с цел запознаване на родителя с резултати от предучилищното образование

 - среща, разговор, когато конкретна ситуация го прави необходима –

 -Рутинни разговори – с цел информация за промени в детското развитие и поведение.

 **. Индивидуални консултации** - ежедневни и в определения за ДГ ден за консултации. Провеждат се по инициатива на учители ( за споделяне на наблюдавани затруднения, които изискват намеса на външен експерт) или родители.

**.семейни консултации** – от психолог, логопед, педагог/ специален педагог;

 **.други индивидуални форми** – телефонно обаждане, съобщение по имейл, съобщение със средства на интернет

 **1.1.2.Групови форми на сътрудничество с родителите**

**. родителските срещи** – фиксирани в плана за сътрудничество и взаимодействие на всяка възрастова група;

 **.училище за родители**– обучения, тренинги, делови и ролеви игри, споделяне и обмяна на идеи и опит в организиран клуб „Родител“;

 **1.1.3. Включване на родителите в процеса на предучилищното образование -** участие в изготвяне на годишен план на групата за сътрудничество и взаимодействие Детска градина – Семейство;

**. участие в основната форма на работа на детския педагог**

**. участие в дни на отворени врати и съвместни мероприятия**

 **. празници и мероприятия** от плана за сътрудничество и взаимодействие на всяка възрастова група и на ДГ;

 **1.2. Други форми на комуникация**

**. правила на групата**, етичен кодекс на групата

**. информационни табла** в детските групи за образователен акцент и тема на седмицата, предложения за съвместни игри, полезна информация, детско творчество, апели, послания

**.информация** във фейсбук на ДГ и група – за събития, детски успехи

**. анкети**, въпросници

**. детско портфолио**.

 **2. Сътрудничество между детска градина и други педагогически специалисти и институции, подпомагащи дейностите на детската градина**

**2.1. Сътрудничество със социални, здравни, културно – просветни институции и фирми** - помощ при реализиране на различни мероприятия и дейности, обогатяване формите на педагогическо взаимодействие, подкрепа на потребностите и интересите на децата.